kardosdrur/scandi-wiki huggingface dataset:
Heggenfløjen

Heggenfløjen er en skipsfløj fra middelalderen af den norrøne type veðrviti, som frem til 1702 var festet til en stang på taget af Heggen kirke i Modum, Norge. Oprindelig har fløjen dog sansynligvis været monteret et vikingeskib, som indgik i ledingsflåden.

Fløjen dateres normalt til første halvdel af 1000-tallet, og består af en 3 mm tyk plade af forgylt kobber. Den måler 19 x 28 cm, men en rekonstruktion viser at den oprindelig var betydelig større og sandsynligvis målte cirka 23,5 x 33 cm. Ornamentikken på fløjen er i ringerikestil og viser en ørn med krumt næb, fjerdusk på hovedet og store vinger. Den er omslynget af en orm eller slange. Videre er det afbilledet løver og motivet er omsluttet af en bord. På spidsen af fløjen er det et støbt firbenet dyr, antageligvis en løve.

Fløjen har muligvis oprindeligt været monteret til stavnen på et skib, før den blev hængt i spiret på kirkens tagrytter. Tagrytteren blev flyttet til kirkens vestgavl i 1702, hvorpå fløjen forsvandt. Den dukkede op igen i 1880 hos en privatperson i nærområdet, men i 1923 blev den overført til Universitetets Oldsaksamling i Oslo. Fløjen er i dag udstillet ved Historisk museum i Oslo, mens en kopi er hængt op i kirken.

Se også 
 Høyjordfløjen
 Norderhovfløjen
 Tingelstadfløjen
 Söderalafløjen (Hälsingland, Sverige)
 Källungefløjen (Gotland, Sverige)

Referancer 

Oldsager fra Vikingetiden
Arkæologiske fund fra Norge
Sebastián Molano

Juan Sebastián Molano Benavides (født 4. november 1994 i Paipa) er en cykelrytter fra Colombia, der er på kontrakt hos .

Referencer

Eksterne henvisninger 

 
 

Mandlige cykelryttere fra Colombia
Loxian

Loxian er et kunstsprog og alfabet skabt af den irske digter og tekstforfatter Roma Ryan. Hun er kendt for sit lange samarbejde med den irske singer-songwriter Enya, og Ryan skabte Loxian til produktionen af Enya sjette studiealbum, Amarantine (2005), med inspiration fra Tolkiens elviske sprog.

Baggrund 
Under indspilningerne af nummeret "Water Shows the Hidden Heart" til Amarantine havde Enya sunget teksten på engelsk, irsk og latin, men hun mente ikke at nogle af sprogene var gode nok til at få sangen budskab frem på en ordentlig måde. Ryan skrev herefter det første udtryk på loxian der udtalt på engelsk var "Syoombraya". Efter Enya sang det var hun tilfreds, og Ryan udviklede sproget yderligere, der blev blev brugt på to andre sange på  Amarantine; "Less Than a Pearl" og "The River Sings". I albumnoterne til opsamlingsalbummet The Very Best of Enya (2009), stod der "det har været en virkeligt unik rejse ... vi har rest fra Aldebaran, nummeret der fortæller om kelternes fremtidig migrering i rummet til tre sange på loxian; Amarantine, der blev født på Aldebaran". Enya indspillede "Aldebaran" og udgav nummeret på hendes debutalbum Enya (1987).

Sproget blev brugt anden gang i to sange på Enyas album Dark Sky Island (2015), der begge havde et "intergalaktisk" tema i titlen - "The Forge of The Angels" og "The Loxian Gate". Fortællingen i disse sange skulle fortsætte det futuristiske narrativ som loxian bruges til.

Referencer 

Enya
Kunstsprog
Roma Ryan

Roma Shane Ryan (født 20. januar 1954 i Belfast) er en irsk forfatter, digter og tekstfofatter, der bor i Killiney, Irland, med sin mand Nicky Ryan. Ryan er primært kendt som tekstforfatter for musikeren Enya, der har udtalt Ryans bidrag har været så vigtige, at uden hende ville Enya ikke eksisterer.

Hun har også skabt sproget loxian til Enyas album Amarantine (2005).

Hendes tekster kan høres i film som The Frog Prince (1984), Green Card (1990), L.A. Story (1991), Toys (1992), Cry, the Beloved Country (1995) og Calmi Cuori Appassionati (2001), som alle indeholder Enyas musik. Ryans tekster til Enyas sange har vundet en Grammy Award for sangen "May It Be" der blev skrevet til Ringenes Herre-filmen The Fellowship of the Ring der blev nomineret til en Oscar.

Privatliv 
Ryan og hendes mand, Nicky Ryan, har to døtre. Hun har bidraget med udseende og layout på albummet Amarantine.

Diskografi 

1985 — The Frog Prince: The Original Soundtrack Recording — Enya og andre kunstnere
1987 — Enya — Enya
1988 — Watermark — Enya
1991 — Shepherd Moons — Enya
1995 — The Memory of Trees — Enya
1997 — Paint the Sky with Stars — Enya
2000 — A Day Without Rain — Enya
2001 — The Lord of the Rings: The Fellowship of the Ring [Original Motion Picture Soundtrack]
2005 — Amarantine — Enya
2006 — Sounds of the Season: The Enya Holiday Collection — Enya
2008 — And Winter Came... — Enya
2009 — The Very Best of Enya — Enya
2015 — Dark Sky Island — Enya

Referencer 

Enya
Digtere fra Irland
Personer fra Belfast
Nicky Ryan

Nicholas Dominick Ryan (født 14. juli 1946) er en irsk musikproducer, lydtekniker og manager. Han er bedst kendt for sit lange samarbejde med sangeren og musikeren Enya sammen med sin kone, digteren og tekstforfatteren Roma Ryan. Han er født og opvokset i Dublin. Han fik sit gennembrud i 1970'erne og 1980'erne for sit arbejde med adskillige kunstnere inklusive Gary Moore, Planxty, Christy Moore og Clannad.

Diskografi 

1978 — Clannad in Concert - Clannad
1978 — Live in Dublin — Christy Moore
1985 — The Frog Prince: The Original Soundtrack Recording — Enya and other artists
1987 — Stony Steps — Matt Molloy
1987 — Cosa Gan Bhróga - Eithne Ní Uallacháin, Gerry O'Connor & Desi Wilkinson
1987 — Enya — Enya
1988 — Watermark — Enya
1989 — Lead the Knave — Nollaig Casey
1991 — Shepherd Moons — Enya
1995 — Take the Air — Sean Ryan
1995 — The Memory of Trees — Enya
1997 — Paint the Sky with Stars — Enya
1999 — Across the Bridge of Hope	
2000 — A Day Without Rain — Enya
2000 — Srenga Oir — John Feeley
2001 — The Lord of the Rings: The Fellowship of the Ring [Original Motion Picture Soundtrack]
2005 — Amarantine — Enya
2006 — Sounds of the Season: The Enya Holiday Collection — Enya
2008 — And Winter Came... — Enya
2009 — The Very Best of Enya — Enya
2015 — Dark Sky Island'' — Enya

Referencer

Eksterne henvisninger 
Official Website

Enya
Musikproducere fra Irland
Personer fra Dublin
On My Way Home (sang)

"On My Way Home" er en sang af den irske musiker Enya. Den blev udgivet som hendes anden og sidste single fra hendes fjerde studiealbum, The Memory of Trees (1995). Sangen fik en begrænset succes, og nåede 26.-pladsen på UK Singles Charts i december 1996, mens den nåede fjerdepladsen i Brasilien. Ifølge Enya handler sangen om "de fantastiske minder og godt øjeblikke som du har når du er på vej hjem", og hun havde et ønske om at give en positiv følelse i omkvædet. Sangen indeholder samples fra to andre Enya-sang; "Book of Days" og "Orinoco Flow".

Spor 

Note: en version brugt til musikvideoen har en længde på 4 minutter og 26 sekunder.

Hitlister

Referencer

Eksterne henvisninger 
 

Enya-sange
Sange fra 1996
Singler fra 1996
Durham (North Carolina)

Durham er en by i den amerikanske stat North Carolina og administrationsby i Durham County. Mindre dele af byen trækker sig ind i Orange County og Wake County. Med et indbyggertal på 283.506 ved folketællingen i 2020 er Durham den fjerde mest befolkede by i North Carolina og den 74. mest befolkede by i USA. Byen ligger i den østlige-centrale del af Piedmont-regionen langs floden Eno River. Durham udgør kernen i storbyområdet Durham-Chapel Hill Metropolitan Area som omfatter fire counties og havde et indbyggertal på 649.903 ved folketællingen i 2020. Durham er også en del af Raleigh-Durham-Cary Combined Statistical Area, almindeligvis kendt som Research Triangle (forskningstrekanten), som havde et indbyggertal på 2.043.867 ved folketællingen i 2020.

Byen begyndte med etableringen et jernbanedepot i 1849 på en grund doneret af Bartlett S. Durham, som byen er opkaldt efter. Efter den amerikanske borgerkrig voksede samfundet omkring Durham Station hurtigt, blandt andet på grund af tobaksindustrien. Durham fik bystatus ved en lov fra North Carolinas parlament i april 1869. Oprettelsen af Durham County blev godkendt af parlamentet 12 år senere, i 1881. Byen blev kendt som grundlæggelsessted og hovedkvarter for American Tobacco Company. Tekstil- og elektricitetsindustrien spillede også en vigtig rolle. Mens disse industrier er gået tilbage, har Durham gennemgået en revitalisering og befolkningstilvækst for at blive et uddannelses-, læge- og forskningscenter.

Durham er hjemsted for flere anerkendte institutioner for videregående uddannelse, især Duke University og North Carolina Central University. Durham er også en national leder inden for sundhedsrelaterede aktiviteter, som er fokuseret på Duke University Hospital og mange private virksomheder. Duke og dets Duke University Health System er de største arbejdsgivere i byen. North Carolina Central University er et historisk sort universitet, der er en del af University of North Carolina-systemet. Sammen gør de to universiteter Durham til et af hjørnepunkterne i Research Triangle-området; centralt for dette er Research Triangle Park syd for Durham, som omfatter et område på 28 kvadratkilometer som er afsat til forskningsfaciliteter.

På Duke Universitys campus ligger det nygotiske Duke Chapel og Nasher Museum of Art. Andre seværdigheder i byen omfatter Museum of Life and Science, Durham Performing Arts Center, Carolina Theatre og Duke Homestead and Tobacco Factory. Bennett Place er et mindesmærke for det sted, hvor Joseph E. Johnston overgav sig til William T. Sherman i den amerikanske borgerkrig. Byen er sammen med Raleigh betjent af Raleigh-Durham International Airport.

Referencer 

Byer i North Carolina
Refleksionsperiode

Begrebet refleksionsperiode anvendes i person- og familieretten om perioden mellem det tidspunkt, hvor en person anmoder om en given ændring af deres retlige forhold, og tidspunktet hvor personen har mulighed for endeligt at bekræfte sin beslutning hvorefter ændringen effektueres. Hensigten med perioden er at sikre, at personen er sikker på, at de ønsker den pågældende ændring.

Refleksionsperioder er blandt andet blevet anvendt i diverse landes regulering af skilsmisse og i reguleringen af juridisk kønsskifte.

Skilsmisse

Juridisk kønsskifte 
Visse lande, der lader borgere ændre det køn, som de er registreret under i offentlige registre (juridisk kønsskifte), kræver at der går en vis periode fra, at borgeren fremsætter sin anmodning om ændringen, til at ændringen kan effektueres. Det erklærede formål med sådanne ordninger er, at sikre at borgeren er sikker på, at pågældende ønsker juridisk kønsskifte. Sådanne ordninger er blevet kritiseret for unødigt at forlænge tiden det tager, for personer, der er afklaret med deres kønsidentitet, at få anerkendt deres kønsidentitet juridisk.

Kilder 

Familieret
Ægteskab
Transkønnede
Letterboxing (film)

Letterboxing er praksis med at overføre film, der er optaget i et widescreen-billedformat, til videoformater i standardbredde, mens filmens originale billedformat bevares. Det resulterende videografiske billede har matte (sorte bjælker) over og under sig; disse mattes er en del af hvert billede af videosignalet. LBX og LTBX er identificerende forkortelser for film og billeder, der således er formateret.

Referencer

Eksterne henvisninger 

 The Widescreena and Letterbox Advocacy Pagefor
Film- og videoteknologi
Teknologi
Lars Henriksen

Lars Oskan-Henriksen (født 23. december 1970 i Holstebro), også omtalt som Lars Henriksen,
er en dansk foredragsholder, forfatter, politiker, aktivist og forperson.

Henriksen er forperson for Copenhagen Pride og Brancheforeningen for Oplevelsesproducenter samt folketingskandidat for Frie Grønne.
Med Chantal Al Arab udgav han i 2021 bogen Bøssernes danmarkshistorie 1900-2020.
Ved Folketingsvalget 2022 var Henriksen opstillet i Nordsjællands Storkreds.

Flere af Henriksens taler er tilgængelige fra Danske Taler. 
Hans foredragsvirksomhed er organiseret under Tajmer.

Referencer 

Personer fra Danmark
Politikere fra Frie Grønne
Eumetabola

Eumetabola er en meget stor gruppe af vingede insekter, og danner sammen med søstergruppen Polyneoptera infraklassen Neoptera. Eumetabola omfatter størstedelen af Neoptera. Eumetabola samler de to grupper Paraneoptera (også kaldet Parametabola; insekter med ufuldstændig forvandling; hemimetabolisme) og Endopterygota (også kaldet Holometabola; insekter med fuldstændig forvandling; holometabolisme). Fælles for de to grupper er at larverne ikke har punktøjne (ocelli). Det er stadig uklart hvorvidt Eumetabola er en monofyletisk klade.

Eumetabola har et enormt antal arter. Således er mere end 887.000 arter kendt, fordelt på to klader: Holometabola (mere end 782.000 arter) og Paraneoptera (mere end 104.000 arter). Ifølge en fylogenetisk analyse opstod Eumetabola for 390-350 millioner år siden, i sen Devon.

Fylogeni 
Eumetabolas fylogeni (indbyrdes slægtskabsforhold) er vist i nedenstående kladogram baseret på Kluge 2004, 2010 og 2012.

Referencer 

Insekter
Neoptera

Neoptera (oldgræsk néos (“ny”) + pteron (“vinge”)) er en infraklasse af insekter, der omfatter de fleste ordener af vingede insekter, specifikt dem, der kan folde deres vinger over ryggen. Dette er i modsætning til de mere basale ordener af vingede insekter (Palaeoptera-divisionen), som ikke er i stand til at bøje deres vinger på denne måde.

Taksonet Neoptera blev foreslået af А.М. Martynov i 1923 og 1924.

Slægtskabsforhold 
Neopteras fylogeni er ikke fuldstændigt løst. Et kladogram baseret på morfologiske karakteristika gengives her ifølge Kluge 2004, 2010, 2012, 2013, 2019 og 2020.

Dette stemmer ikke overens med fylogeni baseret på molekylære (DNA) data udarbejdet af f.eks. Song et al 2016 for Polyneoptera, som inkluderer Zoraptera i denne klade, eller f.eks. af Kjer et al 2016 for Endopterygota.

Referencer 

Insekter
Rasmus Vestergaard Johansen

Rasmus Vestergaard Johansen (født 18. september 2002) er en dansk skeletonudøver fra Gentofte. Han er en af Danmarks eneste eliteudøvere af sporten og træner derfor sammen med det tyske ungdomslandshold.

Blot to år efter sin allerførste tur på slæden lykkedes det ham, at kvalificere sig til Ungdomsvinter-OL 2020 i Lausanne, som den første dansker nogensinde. Ved legene blev det til en 9. plads. I 2021 deltog han ved sit første senior-EM i skeleton, hvor han blev han nr. 17 ved mesterskabet i Winterberg. I januar 2023 lykkedes det ham også at vinde en sølvmedalje ved junior-VM i tyske Winterberg.

Hans lillesøster, Nanna Vestergaard Johansen, er ligeledes skeletonudøver.

Referencer

Eksterne henvisninger 
 
 Rasmus Johansen hos IBSF
 Rasmus Vestergaard Johansen hos Bob & Skeleton Danmark

Ryttere fra Danmark 
Handicapsportsfolk fra Danmark 
Paralympiske mestre fra Danmark
Medaljevindere ved sommer-PL 2020
Eva Sandersen

Eva Eun-Kyung Sandersen (koreansk: Eva 은경 Sandersen, født 12. februar 2001) er en dansk taekwondo-atlet. Hun er verdensmester i Poomsae i 2022, bronzevinder i 2020 og europamester i 2019 u 2021.

Karriere 

Eva Sandersen begyndte at træne den koreanske kampsport taekwondo i 2009 på opfordring fra sine forældre.

Sandersen deltog i sin første seniorkonkurrence i 2018 ved World Taekwondo Beach Championships på Rhodos, hvor hun også havde konkurreret som junior i Recognized Poomsae-konkurrencen og vandt sølvmedalje i kvindernes Freestyle Poomsae-konkurrence.

I 2019 blev hun dobbelt europamester i disciplinen traditionel formskøjteløb og i freestyle ved europamesterskaberne i Antalya.

I februar 2020 sprængte Sandersen en akillessene under et træningspas og måtte holde en pause fra konkurrencer i seks måneder.

I slutningen af samme år vandt hun sin første store medalje på den internationale scene ved 2020 Online World Taekwondo Poomsae Championships, hvor hun vandt bronze. Konkurrencen blev afholdt online på grund af COVID-19-pandemien.

I 2021 vandt Sandersen to guldmedaljer, både i den traditionelle poomsae-kategori og i senior kvinders freestyle-kategori (via 17 år) ved de 15. Taekwondo European Poomsae Championships i Portugal.

Ved verdensmesterskaberne i Taekwondo Poomsae i Goyang 2022 blev hun verdensmester i kvindernes anerkendte Poomsae seniorkonkurrence (18-30 år). Derudover vandt Sandersen bronzemedalje i kvindernes Freestyle Poomsae-konkurrence.

Offentlige optrædener 

Sandersen deltog i den femte og sidste sæson af Danmark Har Talent i november 2019. Hun opførte flere programmer, der bestod af taekwondo-moves kombineret med stuntelementer. Sandersen gik videre til finalen, men missede Top 5 og endte på en 6.-10. plads.

Referencer 

Taekwondokæmpere fra Danmark
Grylloblattidae

Grylloblattidae er en familie af ekstremofile (psykrofile) og vingeløse insekter, der lever i kulden på toppen af bjerge og på randen af gletsjere. De hører sammen med Mantophasmatidae til ordenen Notoptera. Det er vingeløse insekter, der for det meste er mindre end 3 cm lange, med et hoved, der ligner en kakerlaks, med lange antenner og med aflange halenokker, der udgår fra spidsen af deres bagkrop. De kan ikke tåle varme (de fleste arter dør ved 10 °C), og mange arter har et lille udbredelsesområde.

Oversigt 

De fleste arter af Grylloblattidae er nataktive og synes at leve af detritus. De har lange antenner med 23-45 segmenter og lange halenokker med 5-8 segmenter, men ingen vinger. Deres øjne enten mangler eller er reducerede, og de har ingen biøjne. Deres nærmeste nulevende slægtninge er de nyligt (i 2001) opdagede Mantophasmatidae. De fleste arter er mindre end 3 cm lange, den største er Namkungia magnus.

Familien har sin egen underorden, Grylloblattodea (tidligere sin egen orden). Den indeholder 5 nulevende slægter med omkring 34 nulevende arter.

De fleste arter har en begrænset udbredelse og små bestande, og med den øgede opvarmning er deres levesteder truet, hvilket gør dem truede. I Nordamerika er nogle arter som Grylloblatta barberi og G. oregonensis kun kendt fra enkelte lokaliteter.

Levested og udbredelse 
Grylloblattodea er nataktive ekstremofile dyr, der typisk findes i bladmuld og under sten i ekstremt kolde miljøer, som regel i store højder. De lever i kolde tempererede skove, ved gletsjere og på kanten af iskapper. Deres optimale temperatur er 1-4 °C. De kan dø ved koldere temperaturer på grund af isdannelse i kroppen, så når temperaturen falder under deres optimale temperaturområde, overlever de ved at opholde sig under snedækket nær jorden. De har et meget snævert temperaturområde, som de foretrækker, og kan ikke tåle høje temperaturer; mange arter bliver dræbt, når temperaturen er ca. 5 °C højere end deres optimale temperatur. De flytter sig efter årstiden for at opretholde en optimal temperatur i deres fødevarelokalitet. 

Grylloblattidae er pletvist forekommende i gletsjere, huler, bjergområder og lejlighedsvis også i skove i lavere højder i det vestlige Nordamerika, Østasien (Korea og Japan) og Centralasien (Sibirien, Kina og Kasakhstan). De forventes at forekomme i flere andre bjergkæder i Asien, herunder dele af Himalaya.

Kost 
De er altædende, men lever primært af døde leddyr og ådsler. Når der er mangel på ådsler, er deres føde i høj grad afhængig af plantemateriale. Den fossile art ''Plesioblattogryllus magnificus fra mellemste jura havde stærke underkæber og menes at have været et rovdyr.

Referencer 

Insekter
Wild Child (Enya-sang)

"Wild Child" er en sang af den irske musiker Enya. Den blev udgivet d. 4. december 2001 som den anden og sidste single fra hendes femte studiealbum A Day Without Rain (2000).

Spor 

 Promo CD 1
 "Wild Child" – 3:47

 Promo CD 2
 "Wild Child"  – 3:30

 JPN Promo CD-R
 "Wild Child" – 3:47
 "Flora's Secret" – 4:07

 Cassette
 "Wild Child"  – 3:33
 "Isobella" – 4:27

 Maxi single / Digital Download
 "Wild Child"  – 3:33
 "Midnight Blue" – 2:04
 "Song of the Sandman (Lullaby)" – 3:40

Hitlister

Referencer

Eksterne henvisninger 
 

Enya-sange
Sange fra 2001
May It Be

"May It Be" er en sang af den irske musiker Enya. Hun og Roma Ryan komponerede sangen til Peter Jacksons film The Lord of the Rings: The Fellowship of the Ring (2001). Sangen nåede førstepladsen på Tysk Singles Chart i 2002, og Enya optrådte med sangen til 74th Academy Awards. "May It Be" fik stor ros af musikkritikere og den blev nomineret til både Oscar for bedste sang, the Golden Globe Award for Best Original Song, and the Grammy Award for Best Song Written for Visual Media.

Spor 

European CD single and UK cassette single
 "May It Be" – 3:30
 "Isobella" – 4:27

European maxi-CD single and UK CD single
 "May It Be" – 3:30
 "Isobella" – 4:27
 "The First of Autumn" – 3:08

Hitlister

Ugentlige hitlister

Års-hitliste

Referencer

Eksterne henvisninger 
 

Enya-sange
Sange fra 2001
Amarantine (sang)

"Amarantine" er en sang af den irske musiker Enya, der kommer fra hendes album af samme navn. Ordet kommer fra oldgræsk og betyder "evig" eller "udødelig" (det samme som i amarant-blomsten). Singlen blev udgivet i Storbritannien d. 5. december 2005.

Der blev udgivet adksillige versioner af "Amarantine", hvor nogle indeholdt tre spor, og nogle ikke indeholdt nummeret "Spaghetti Western". I nogle områder udgav Reprise både en "Part I"-single der indeholdt "Amarantine" og "The Comb of the Winds" og en "Part II"-single der indeholdt alle tre numre.

"Spaghetti Western Theme" er et atypisk Enya-nummer, der er arrangeret i samme stil som Ennio Morricones værker til film som A Fistful of Dollars og The Good, the Bad and the Ugly. En tidligere uudgivet udgave fra The Celts-soundtracket fra 1986 blev også udgivet. Enya udgav den til minde om BBC's producer Tony McAuley og hun optrådte med sangen i Live! with Regis and Kelly og The Early Show.

Spor 

French CD single
 "Amarantine" (album version)
 "Boadicea" (single version)
 "Orinoco Flow"

Hitlister

Referencer

Eksterne henvisninger 
 

Enya-sange
Sange fra 2005
4. etape af Tour of Scandinavia 2023

. etape af Tour of Scandinavia 2023 er en  lang , som bliver kørt den 26. august 2023 med start og mål i centrum af .

Ruten 
Rytterne starter fra Tinghuspladsen, sætter retning mod nord, hvor de skal vest om Gullestrup, derefter igennem Tjørring, forbi Fuglsang Sø og Holing Sø, inden de kører mod syd og når mål på Torvet.

Resultater

Etaperesultat

Klassement efter etapen

Referencer

Eksterne henvisninger 
 

04
Sport i Herning
Spinderihallerne

Spinderihallerne er et kulturcenter i Vejle, som bl.a. huser Kulturmuseet, et FabLab, en teatersal og en cafe.

Eksterne henvisninger 

Bygninger, konstruktioner og anlæg i Vejle
Kulturcentre i Danmark
5. etape af Tour of Scandinavia 2023

. etape af Tour of Scandinavia 2023 er en  lang , som bliver kørt den 27. august 2023 med start i  og mål i .

Resultater

Etaperesultat

Klassement efter etapen

Referencer

Eksterne henvisninger 
 

05
Sport i Middelfart
Sport i Haderslev
Twice

Twice (koreansk: 트와이스) er en sydkoreansk pigegruppe dannet af JYP Entertainment i 2015. Gruppen består af ni medlemmer: Nayeon, Jeongyeon, Momo, Sana, Jihyo, Mina, Dahyun, Chaeyoung og Tzuyu. TWICE debuterede den 20. oktober 2015 med deres første mini-album "The Story Begins". Gruppen har udgivet en række hits, herunder "Cheer Up", "TT" og "Fancy".

Se også
K-pop

Kilder og henvisninger

Musikgrupper fra Sydkorea
Hvis der skulle komme et menneske forbi

Hvis der skulle komme et menneske forbi er en roman af Thomas Korsgaard. Den udkom i 2017 på forlaget Lindhardt og Ringhof.

Romanen handler om drengen Tue, der vokser op på en gård  et stykke uden for Skive. Det er under finanskrisen kradser og landbruget er presset, og Tues far gældsætter sig hos sin bror, mens moren  forsvinder ind i sin egen verden af internetkasinoer. Det er en roman om fattigdom i udkanten af det danske velfærdssamfund, om at være barn i en familie uden overskud og være overladt til sig selv.Romanen var nomineret til debutantprisen og blev senere udgivet i både Norge og Sverige.

Kilder og henvisninger

Romaner fra Danmark